
	      Nr.7
	2026. gada 28. maijā 


16.
Par 2016. gada 25. maijā noslēgtā zemes nomas līguma Nr. 23-2016  pagarināšanu un zemes nomas maksas noteikšanu 
2026. gada 30. martā Ogres novada Suntažu pagasta pārvaldē (turpmāk – Pārvalde) saņemts [Vārds, Uzvārds], personas kods [personas kods] (turpmāk – Nomnieks) 2026. gada 23. marta iesniegums, reģistrācijas Nr. 1-9/28, ar lūgumu pagarināt starp Nomnieku un Pārvaldi 2016. gada 25. maijā noslēgto zemes nomas līgumu Nr. 23-2016.
Pamatojoties uz Ogres novada pašvaldības (turpmāk – Pašvaldība) domes 2016. gada 19. maija lēmumu “Par zemes vienības “Lubāni”, Suntažu pag., Ogres nov., daļas iznomāšanu”, 2016. gada 25. maijā Pārvalde ar Nomnieku noslēdza zemes nomas līgumu Nr. 23-2016 (turpmāk – Līgums) par  zemes vienības, kadastra apzīmējums 7488 002 0301, daļas 1,9 ha platībā nomu. Minētā platība tika noteikta bez kadastrālās uzmērīšanas, balstoties uz faktisko lietojumu. 
Pašvaldībai pieder nekustamais īpašums “Lubāni”, Suntažu pag., Ogres nov., kadastra numurs 7488 002 0301 (turpmāk – Nekustamais īpašums). Nekustamais īpašums sastāv  no  divām zemes vienībām: zemes vienības, kadastra apzīmējums 7488 002 0301, ar kopējo platību 4,5 ha; zemes vienības, kadastra apzīmējums 7488 002 0336, ar kopējo platību 1,35 ha. Īpašuma tiesības nostiprinātas Zemgales rajona tiesas Suntažu pagasta zemesgrāmatas nodalījumā Nr. 100000515908.
Saskaņā ar Valsts zemes dienesta Nekustamā īpašuma valsts kadastra informācijas sistēmas datiem Zemes vienībai, kadastra apzīmējums 7488 002 0301, noteikts lietošanas mērķis – zeme, uz kuras saimnieciskā darbība ir lauksaimniecība (kods 0101).

Nomnieks nomas objektu ir izmantojis atbilstoši Līgumā noteiktajam izmantošanas mērķim – lauksaimniecības vajadzībām, labticīgi pildījis Līgumā noteiktos nomnieka pienākumus un Nomniekam nav nomas maksas un nekustamā īpašuma nodokļa maksājumu parādu. 
Ņemot vērā, ka nomas objekts nav nepieciešams Pašvaldības vai tās iestāžu funkciju nodrošināšanai, lai nomas objekts nebūtu jāapsaimnieko par Pašvaldības finanšu līdzekļiem, Pašvaldībai ir lietderīgi pagarināt Līgumu ar Nomnieku.  
Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” (turpmāk – Noteikumi Nr. 350) 53. punkts noteic:  “Iznomātājs, izvērtējot sabiedrības intereses un lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot šo noteikumu 28.1 vai 28.2 punktā noteiktos kritērijus un nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu”. 

Publiskas personas finanšu līdzekļu un mantas izšķērdēšanas novēršanas likuma 6.¹ panta pirmajā daļā noteikts, ka, ja likumā vai Ministru kabineta noteikumos nav paredzēts citādi, nekustamā īpašuma nomas līgumu slēdz uz laiku, kas nav ilgāks par 70 gadiem.

Noteikumu Nr. 350 56. punkts noteic: “Pagarinot nomas līguma termiņu, nomas maksu pārskata, piemērojot šo noteikumu 3. nodaļā noteikto nomas maksas noteikšanas kārtību. Ja neapbūvēts zemesgabals ir iznomāts, rīkojot izsoli par zemesgabala nomas tiesībām, nomas maksu pārskata un maina, ja pārskatītā nomas maksa ir augstāka par noteikto nomas maksu. Ja nomnieks neapbūvētajā zemesgabalā veic saimniecisko darbību un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai un maina, ja tā ir augstāka par noteikto nomas maksu. Ja nomas maksa tiek mainīta, nomnieks kompensē iznomātājam pieaicinātā neatkarīgā vērtētāja atlīdzības summu”. 

Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, novērtējumu Nr. L16057/ER/2026 zemes vienības, kadastra apzīmējums 7488 002 0301, iespējamā viena gada 1 ha tirgus nomas maksa 2026. gada 26. aprīlī ir 88 EUR (astoņdesmit astoņi euro).

Pašvaldības mantas novērtēšanas un izsoles komisija 2026. gada 7. maijā (protokols Nr. KO.14/53) noteica  zemes vienības, kadastra apzīmējums 7488 002 0301, daļas 1,9 ha platībā, kura ietilpst nekustamā īpašuma “Lubāni”, Suntažu pag., Ogres nov., kadastra numurs 7488 002 0301, sastāvā viena gada 1 ha nomas maksu 88 EUR (astoņdesmit astoņi euro) gadā, bez pievienotās vērtības nodokļa.
Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo un 1.1 daļu, Pašvaldību likuma 10. panta pirmās daļas 21. punktu, Ministru kabineta 2018. gada 19. jūnija noteikumu Nr. 350 „Publiskas personas zemes nomas un apbūves tiesības noteikumi” 28.11, 28.13. apakšpunktu, 53., 56. punktu un ņemot vērā Ogres novada pašvaldības mantas novērtēšanas un izsoles komisijas 2026. gada 7.maija  lēmumu  (protokols Nr. KO.14/53), 
balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa), "Pret" – nav, "Atturas" – 4 (Dace Kļaviņa, Mariss Martinsons, Matīss Mežaks, Uldis Skudra),
Ogres novada pašvaldības dome NOLEMJ:
1. Pagarināt ar [Vārds Uzvārds], personas kods [personas kods], 2016. gada 25. maijā noslēgto zemes nomas līgumu Nr. 23-2016 par zemes vienības, kadastra apzīmējums 7488 002 0301, Suntažu pag., Ogres nov., daļas 1,9 ha platībā nomu uz 6 (sešiem) gadiem.
2. Noteikt zemes vienības, kadastra apzīmējums 7488 002 0301,  Suntažu pag., Ogres nov., daļas 1,9 ha platībā, kura ietilpst nekustamā īpašuma “Lubāni”, Suntažu pag., Ogres nov., kadastra numurs 7488 002 0301, sastāvā, viena gada 1 ha nomas maksu 88 EUR (astoņdesmit astoņi euro) gadā, bez pievienotās vērtības nodokļa.

3. Pilnvarot Ogres novada Suntažu pagasta pārvaldes vadītāju noslēgt vienošanos par grozījumiem 2016. gada 25. maija zemes nomas līgumā Nr. 23-2016 atbilstoši šim lēmumam, nosakot, ka papildus nomas maksai tiek kompensēta sertificēta vērtētāja atlīdzības summa 242 EUR (divi simti četrdesmit divi euro) apmērā.
4. Kontroli par lēmuma izpildi uzdot Ogres novada pašvaldības izpilddirektoram. 

(Sēdes vadītāja,

domes priekšsēdētāja A. Kraujas paraksts)

